Uzuklar hukmdori: Ikki qalʼa
Uzuklar hukmdori: Ikki qal’a (inglizcha: The Lord of the Rings: The Two Towers) 2002-yilda katta ekranlarga chiqqan hamda Peter Jackson tomonidan suratga olingan epik, fentezi va sarguzasht janrlaridagi AQSh filmidir. Film gʻoyasi J. R. R. Tolkien qalamiga mansub Ikki qal’a nomli kitobga asoslangan hamda Uzuklar hukmdori trilogiyasining ikkinchi filmidir. Film produserlari Barrie M. Osborne, Fran Walsh va Jackson, ssenariyni esa Walsh, Philippa Boyens, Stephen Sinclair va Jackson yozishgan. Kartina prikveli Uzuklar ittifoqi (2001), sikveli esa Uzuklar ittifoqi (2001) filmlaridir. Filmda bosh qahramonlarni jonlantirgan aktyorlar sirasiga Elijah Wood, Ian McKellen, Liv Tyler, Viggo Mortensen, Sean Astin, Cate Blanchett, John Rhys-Davies, Bernard Hill, Christopher Lee, Billy Boyd, Dominic Monaghan, Orlando Bloom, Hugo Weaving, Miranda Otto, David Wenham, Brad Dourif, Karl Urban va Andy Serkis kirishadi. Uzuklar hukmdori: Ikki qal’a filmi premyerasi New York shahridagi Ziegfeld kinoteatrida 5-dekabr 2002-yilda boʻlib oʻtdi, AQShda 18-dekabr 2002-yildan, Yangi Zelandiyada esa 19-dekabr 2002-yildan boshlab kinoteatrlarda namoyish qilindi. Film budjeti $94 millionni tashkil etib, kartina umumjahon boʻylab $947 milliondan oshiq daromad koʻrishga muvaffaq boʻldi va bu koʻrsatkich bilan 2002-yilning eng kassabop filmi, dunyo miqyosida esa oʻttizinchi eng kassabop film boʻldi. Rotten Tomatoes kinotanqid saytida Uzuklar hukmdori: Ikki qal’a haqida 255 maqola yigʻilib, ulardan 95 foizi filmni ijobiy baholaydi. Sayt konsensusi shunday: „Ikki qalʼa filmi taʼsirchan harakatni emotsional hikoyalar bilan muvozanatlashtiradi, bu esa tomoshabinlarni toʻliq qoniqishiga va film oxiri qanday yakunlanishini sabrsizlik bilan kutishiga olib keladi“.